
Adran 1
Yn adran un y portffolio yma, byddaf yn dadansoddi yn feirniadol weithredu’r cwricwla blynyddoedd cynnar yn seiliedig ar chwarae a’u gymharu â fframweithiau y defnyddir mewn gwledydd eraill gan gyfeirio at dystiolaeth ymchwil werthusol ac adroddiadau. Bydd prif ffocws y traethawd yma ar y cwricwlwm presennol yng Nghymru sef Fframwaith y Cyfnod Sylfaen â’r Cwricwlwm i Gymru a fydd yn cael ei ddilyn yn gyfreithlon o Medi 2022. Ynghyd â rhain, byddaf yn trafod yr Early Years Foundation Stage yn Lloegr, y Foundation Stage yng Nghogledd Iwerddon a Te Whariki yn Seland Newydd.
Yn gyntaf, byddaf yn trafod y rhesymwaith tu cefn i’r cwricwla. Yn ail byddaf yn trafod damcaniaethwyr yn gysylltiedig â dulliau addysgol y defnyddir i hannog plant i ddysgu drwy chwarae. Yn drydydd ac yn olaf, byddaf yn trafod y pwysigrwydd o ddysgu trwy chwarae a’i rôl.
[bookmark: _GoBack]Felly, yn gyntaf, o ran y rhesymwaith tu cefn i’r cwricwla, yn ôl Brock et al (2009) bwriad Fframwaith y Cyfnod Sylfaen yng Nghymru ydy i ddarparu cwricwla i blant o 3 i 7 blwydd sydd yn ffocysu yn bennaf ar ddysgu trwy chwarae. Cefnogir hyn gan Comisiynydd Plant Cymru (2020a) a Llywodraeth Cymru (2015a) wrth nodi yng Nghonfensiwn y Cenhedloedd Unedig ar Hawliau’r Plentyn o fewn erthygl rhif 31 fod gan bob plentyn yr hawl i chwarae ac ymlacio. Cefnogir hyn ymhellach gan Sennen And Land’s End Pre-School (dim dyddiad) wrth nodi fod yr Early Years Foundation Stage yn Lloegr yn fframwaith sydd yn seiliedig ar chwarae. Yn yr un modd, nodir Gov.uk (dim dyddiad) mai prif ffocws y fframwaith yma ydy dysgu trwy chwarae. Serch hynny, dwedir ei fod yn cael ei ddarparu i blant o geni i 5 blwydd sydd yn gwahaniaethu gydag oedran y fframwaith yng Nghymru. Ychwanegir i hyn wrth nodi fod y fframwaith yma yn rhoi ffocws ar ddysgu dan arweiniad y plentyn yn hytrach nag arweiniad yr oedolyn.
Yn gwahaniaethu gyda prif ffocws y ddau fframwaith yma sydd yn bodoli yng Nghymru a Lloegr ydy y Foundation Stage yng Nghogledd Iwerddon. Yn ôl Council For The Curriculum, Examinations And Assessement (2020) a Northern Ireland Curriculum (2006) nodir fod y fframwaith darparir i blant 4 i 6 blwydd yng Nghogledd Iwerddon yn rhoi mwy o bwyslais ar ddatblygiad cyfannol y plentyn yn hytrach na chwarae. Awgrymir dylai y cwricwlwm darparu cyfleoedd i blant ddatblygu amryw o sgiliau a fydd bellach yn eu galluogi i fod yn unigolion hyderus ac annibynnol. Felly, er fod prif ffocws y fframwaith yma yn bennaf ar ddatblygiad cyfannol yn hytrach na chwarae, mae Llywodraeth Cymru (2020) yn cefnogi y syniad yma o ddatblygu sgiliau ymhellach wrth nodi yn y Cwricwlwm i Gymru wrth nodi fod datblygiad cyfannol hynny yw yr hyn sydd yn galluogi plant i ddatblygu sgiliau eang ar draws y cwricwlwm wrth wraidd y fframwaith sydd felly yn cefnogi fframwaith Gogledd Iwerddon. Nodir Education.govt.nz (2020) fod Te Whariki sef yr addysg darparir yn Seland Newydd yn rhoi pwyslais mawr ar y gymuned. Ychwanegir i hyn wrth nodi fod fod y cwricwlwm yma yn darparu profiadau i blant a fydd bellach yn eu galluogi i fod yn ddysgwyr gydol-oes. Cefnogir hyn gan Llywodraeth Cymru (2020a) wrth iddynt hefyd bwysleisio bwriad y Cwricwlwm i Gymru sef i hannog plant i fod yn ddysgwyr gydol-oes.
O ran hanes addysg yng Nghymru dros y deng mlynedd diwethaf, nodir Llywodraeth Cymru (2015b) fod gwerthusiad Fframwaith y Cyfnod Sylfaen wedi cymryd tair blynedd o 2011 i 2014. Dwedir yn yr adroddiad terfynol fod 29 o argymhelliadau wedi cael ei wneud sydd yn dangos fod yna lefydd y gellir gwella er mwyn gwella addysg i blant. Un o’u hargymhellion ydy fod angen arweiniad clir o Lywodraeth Cymru o ran yr hyn y ddisgwylir o blant. Cefnogir hyn gan Llywodraeth Cymru (2020a) wrth nodi yn y pedwar diben yr hyn y ddisgwylir i blant gyflawni wrth ddilyn y cwriwlcwm newydd sef y Cwricwlwm i Gymru pan y byddai yn cael ei wneud yn gyfreithlon i’w ddilyn o Medi 2022. Nodir mai y pedwar diben i’r cwricwlwm ydy i hannog ddysgwyr i fod yn uchelgeisiol, cyfranwyr mentrus, dinasyddion egwyddorol ac yn unigolion iachus ac hyderus. Dwedir ei fod yn hollbwysig i athrawon sicrhau cyfleodd eang i blant ddatblygu eu sgiliau cyfannol o fewn addysg. Awgrymir chwarae rôl er mwyn datblygu maes dysgu Y Dyniaethau. Serch hynny, nid ydy chwarae yn brif ffocws. Dwedir fod y pwyslais mwyaf ar wersi trawsgwricwlaidd a nodir y byddai hyn bellach yn datblygu sgiliau cyfannol plant er mwyn eu cynorthwyo i gyrraedd y pedwar diben ac felly, mae hyn yn gwrthgyferbynu gyda bwriad Fframwaith y Cyfnod Sylfaen yng Nghymru yn y presennol gan fod y prif ffocws ar hyn o bryd ar chwarae.
Yn ail, symudaf ymlaen i drafod damcaniaethwyr yn gysylltiedig â chwarae. Yn ôl Holzman (2017) mae damcaniaeth Vygotsky wedi cael dylanwad mawr ar ein arfer heddiw. Nodir Scharer (2017) fod Vygotsky yn credu yn gryf mai chwarae dylai fod prif ffocws gweithgareddau mewn ysgolion cynradd. Ychwanegir i hyn wrth nodi fod cwricwla mewn ysgolion yn dueddol o ffocysu yn bennaf ar chwarae. Yn yr un modd, nodir Brock et al (2009) mai ffocws Fframwaith y Cyfnod Sylfaen yng Nghymru ydy chwarae. Cefnogir hyn ymhellach gan Bodrova a Leong (2015) wrth bwysleisio y pwysigrwydd o chwarae. Er hynny, gwelir y ddwy ochr i’r elfen yma o chwarae wrth nodi ei fod yn bwysig i ymarferwyr i gymryd mewn i ystyriaeth y ‘Zone of Proximal Development’. Awgrymir fod angen rhoi cyfleodd i blant chwarae yn annibynol er mwyn iddynt ddysgu a datblygu sgiliau eu hunain sydd yn awgrymu fod angen i blant arwain. Serch hynny, dwedir fod angen dysgu plant sut i chwarae er mwyn eu cynorthwyo i ddysgu a datblygu ymhellach sydd yn awgrymu fod angen i’r oedolyn arwain. Cefnogir hyn Llywodraeth Cymru (2020a) wrth nodi bwriad y Cwricwlwm i Gymru i ddarparu cymorth a chefnogaeth i blant er mwyn iddynt ddatblygu sgiliau ymhellach.
Cefnogir hyn gan Mielonen a Paterson (2009) wrth nodi fod damcaniaeth Montessori wedi dylanwadu yn fawr ar y cwricwla presennol, hynny yw Fframwaith y Cyfnod Sylfaen Yng Nghymru a’r Early Years Foundation Stage yn Lloegr. Nodir fod ysgolion Montessori yn credu fod angen i’r oedolion i sefydlu amgylchedd cynhyrchiol er mwyn galluogi i blant ddatblygu eu sgiliau ymhellach, yn bennaf eu llythrennedd ac hynny heb sylweddoli. Serch hynny, dwedir Mooney (2000) y dylir plant cael cyfleoedd i ddod yn ddysgwyr hunan-adeiladol sydd yn awgrymu mai y plentyn sydd yn gyfrifol am benderfynu yr hyn y gwneir pan yn chwarae. Fodd bynnag, nodir mai cyfrifoldeb yr oedolyn ydy sicrhau fod yna digon o amser rhydd gyda phlant i chwarae. Ychwanegir i hyn wrth nodi fod dysgu trwy chwarae yn galluogi i blant ddatblygu eu cymhwysedd a’u chyfrifoldeb.
Yn ôl Burgemeester (2019) mae damcaniaeth Piaget o ran y camau datblygiadol yn galluogi i blant i ddatblygu amryw o feysydd o ran eu datblygiad ac yn bennaf eu datblygiad gwybyddol drwy chwarae. Yn yr un modd, nodir Tsao (2008) fod darparu cyfleoedd i blant chwarae yn rhydd yn galluogi iddynt ddatblygu eu sgiliau gwybyddol. Ychwanegir i hyn wrth nodi fod hyn bellach yn eu galluogi i ddatblygu eu sgiliau darllen ac ysgrifennu. Cefnogir hyn gan Llywodraeth Cymru (2015c) wrth nodi yn Fframwaith y Cyfnod Sylfaen yng Nghymru fod sgiliau darllen ac ysgrifennu yn hollbwysig o fewn maes dysgu Sgiliau Iaith, Llythrennedd a Chyfathrebu. Yn yr un modd, nodir Gov.uk (dim dyddiad) fod yr Early Years Foundation Stage yn Lloegr yn uwcholeuo y sgiliau yma o fewn y maes dysgu Cyfathrebu a Iaith. 
Dwedir Scharer (2017) fod ddamcaniaeth Vygotsky yn pwysleisio y pwysigrwydd o chwarae mewn lleoliadau addysgol. Ychwanegir Fromberg a Bergen (2015) i hyn wrth nodi fod plant yn defnyddio eu hatgofion i’w cynorthwyo i gysylltu chwarae â sgiliau cyn-lythrennedd, hynny yw enwi a meddwl symbylaidd. Cefnogir hyn gan Mielonen a Paterson (2009) wrth roi pwyslais ar yr elfen yma o lythrennedd. Ychwanegir i hyn wrth nodi fod chwarae yn galluogi i blant ddatblygu ymhellach.
Rhoddir Llywodraeth Cymru (2020a) pwyslais ar yr unigolyn uchelgeisiol o fewn y pedwar diben. Cefnogir hyn gan The Scots College (2017) wrth nodi fod damcaniaeth Reggio Emilia yn pwysleisio fod y plentyn yn ganolog i’w dysgu unigol. Ychwanegir i hyn wrth nodi fod chwarae rhydd yn galluogi i blant dilyn diddordebau eu hunain yn hytrach na cael ei gosod gyda tasg neu gweithgaredd heb apêl iddynt. Awgrymir hyn y syniad yma o’r plentyn yn arwain ac yn cymryd cyfrifoldeb dros eu hunain yn hytrach na’r oedolyn. Yn yr un modd, awgrymir Mielnon a Paterson (2009) fod damcaniaeth Montessori yn uchwoleuo y syniad yma o’r plentyn yn arwain. Cefnogir hyn gan Reggio Children (2019) wrth bwysleisio y pwysigrwydd o galluogi plant i arbrofi eu hunain sydd bellach yn awgrymu dylir roi mwy o gyfrifoldeb i blant. Nodir y byddai hyn yn eu galluogi i ddewis yr hyn ydynt am eu ymgymryd ynddo yn seiliedig ar eu diddordebau unigol. Rhannir Learning a Teaching Scotland (2006) eu cred fod gan blant y gallu i ehangu eu potensial ac i ddatblygu ymhellach yn annibynnol. Dwedir fod gan blant y potensial i rhyngweithio gyda a chyfrannu i’r byd os ydynt yn awyddus i’w wneud. Ychwanegir i hyn wrth nodi dylir y plentyn cymryd cyfrifoldeb dros eu dysgu unigol gan ddefnyddio eu dychymyg a’u chwilfrydedd i adeiladu ar eu dealltwriaeth a’u gwybodaeth a fydd bellach yn eu galluogi i ddatblygu amryw o sgiliau ymhellach. Cefnogir hyn gan Llywodraeth Cymru (2020a) wrth nodi mai bwriad y Cwricwlwm i Gymru ydy i annog plant i ddatblygu sgiliau cyfannol.
Yn drydydd ac yn olaf, symudaf ymlaen i drafod y pwysigrwydd o ddysgu trwy chwarae a’u rôl. Dwedir Comisiynydd Plant Cymru (2020a) a Llywodraeth Cymru (2015a) yn y CCUHP o fewn erthygl rhif 31 fod gan bob plentyn yr hawl i chwarae. Cefnogir hyn gan Brock et al (2009) wrth nodi fod dysgu trwy chwarae yn ganolog i ddysgu plant sydd yn pwysleisio y pwysigrwydd o chwarae yn gysylltiedig ag addysg plant. Ychwanegir i hyn wrth nodi fod profiadau actif yn seiliedig ar ddysgu trwy chwarae yn sylfaen i ddysgwyr gydol-oes. Yn yr un modd, dwedir Llywodraeth Cymru (2020a) mai bwriad y Cwricwlwm i Gymru ydy i annog plant i fod yn ddysgwyr gydol-oes. 
Nodir Early Years Matters (2020) y pwysigrwydd o ddysgu trwy chwarae gan ei fod yn galluogi i blant ymarfer eu syniadau, datblygu eu sgiliau, defnyddio eu dychymyg, cymryd risgiau a datrys phroblemau. Cefnogir hyn gan Llywodraeth Cymru (2020a) wrth nodi mai un o’r rhesymau am y newid yma yn y cwricwlwm ydy er mwyn sicrhau fod y dull y defnyddir yn annog plant i nid yn unig i ddatblygu eu sgiliau a’u meysydd dysgu ond hefyd i fod yn dysgwyr gydol-oes sef bwriad y Cwricwlwm i Gymru. Ychwanegir i hyn wrth nodi bwriadir gwneud hyn trwy ddarparu cyfleodd i blant i ddatblygu ystod eang o sgiliau a fydd yn defnyddiol iddynt yn y dyfodol yn y byd gwaith a fydd bellach yn eu hannog plant i fod yn ddysgwyr gydol-oes.
Yn ôl Goldstein (2012) mae chwarae yn galluogi i’r plentyn arddangos emosiynau cadarnhaol a fydd bellach yn hybu iechyd hir dymor. Ychwanegir i hyn wrth nodi fod chwarae yn ystod plentyndod yn galluogi i blant cyrraedd eu potensial llawn. Cefnogir hyn gan Llywodraeth Cymru (2020a) wrth nodi mai un allan o’r pedwar diben o’r Cwricwlwm i Gymru ydy annog i blant fod yn unigolion uchelgeisiol a fydd bellach yn eu galluogi i fod yn ddysgwyr gydol-oes.
Dwedir Estyn (2018) fod annog i blant fod yn greadigol yn hollbwysig. Cefnogir hyn gan Llywodraeth Cymru (2020a) wrth nodi o fewn un allan o’r pedwar diben o’r Cwricwlwm i Gymru mai un o’u nodau ydy i gefnogi i blant fod yn gyfranwyr creadigol a mentrus. Nodir Brown a Vaughan (2009) fod chwarae yn annog i blant ddatblygu dinasyddiaeth sydd bellach yn awgrymu y buddion hir dymor yma i chwarae. Yn yr un modd, nodir Llywodraeth Cymru (2020a) mai un allan o’r pedwar diben ydy i annog plant i fod yn ddinasyddion egwyddorol, gwybodus yng Nghymru a’r byd, ac felly, mae y diben yma yn y Cwricwlwm i Gymru yn cefnogi y budd hir dymor yma.
Dwedir y Great Ormond Street, Hospital For Children (2013) fod yna amryw o fuddion i ymarfer corff megis ei fod yn gwella ffitrwydd a chodi hunan-hyder sydd yn awgrymu fod yr elfen yma o chwarae yn chwarae rhan pwysig o ran ein iechyd. Cefnogir hyn gan Llywodraeth Cymru (2020a) wrth nodi o fewn un allan o’r pedwar diben mai un o’u nodau ydy i annog plant i fod yn unigolion iach ac hyderus.
Ac felly, er fod safbwyntiau yn amrywio, ar y cyfan, mae’n amlwg fod y mwyafrif o’r fframweithiau yma yn rhoi pwyslais ar ddysgu trwy chwarae ac yn ymdrechu i roi fwy o gyfrifoldeb i blant i arwain gweithgareddau fel rhan o’u dysgu o fewn addysg wrth sicrhau cefnogaeth yr oedolyn pan fydd ei hangen er mwyn i blant dysgu, datblygu ac i gyrraedd eu potensial llawn.






















Adran 2
Yn yr adran yma o’r portffolio, byddaf yn gwerthuso yn feirniadol dulliau asesu, cynnydd a modelau datblygiad sy’n gysylltiedig ag oedran neu gyfnod o fewn cwricwla sy’n seiliedig ar chwarae. Felly, yr oedran rwyf wedi penderfynu i ganolbwyntio arno ydy 3 i 7 blwydd, hynny yw oedran Fframwaith y Cyfnod Sylfaen yng Nghymru.
Yn gyntaf, byddaf yn trafod rôl yr oedolyn mewn cysylltiad â’r cwricwla presennol yng Nghymru. Yn ail, byddaf yn edrych ar sut ydy athrawon ac ymarferwyr yn cofnodi ac yn monitro plant. Yn drydydd ac yn olaf, byddaf yn trafod y plentyn unigryw wrth wneud cysylltiadau â’r cwricwla.
Felly, yn gyntaf, o ran rôl yr oedolyn, dwedir Llywodraeth Cymru (2015 b) fod datblygiad cyfannol plant ynghyd â’u sgiliau wrth wraidd Fframwaith y Cyfnod Sylfaen. Awgrymir hyn ei fod yn ddyletswydd ar athrawon ac ymarferwyr i sicrhau ein bod yn cefnogi plant er mwyn eu hannog i ddysgu a datblygu ymhellach. Yn yr un modd, dwedir Gwe Gogledd (dim dyddiad) mai un o’u amcanion ydy cefnogi disgyblion blwyddyn 1 a 2 o fewn y gwersi darparwyd. Ychwanegir i hyn wrth nodi y dylai athrawon fod yn eu herio er mwyn sicrhau fod y plant yn dysgu a datblygu ymhellach er mwyn cyrraedd eu potensial llawn. Dwedir mai un o’u amcanion eraill ydy i gynllunio gweithgareddau ystyrlon ar gyfer y plant er mwyn iddynt bellach datblygu eu sgiliau ac er mwyn annog iddynt fod yn ddysgwyr annibynnol. Galluogir hyn i athrawon monitro cynnydd plant yn eu gwaith. Ychwanegir i hyn wrth awgrymu mai rôl yr oedolyn ydy i godi safonau plant. Cefnogir hyn gan Llywodraeth Cymru (2020a) wrth nodi yn y Cwricwlwm i Gymru fod yna disgwyliadau o ran sut y mae athrawon yn monitro ac yn asesu plant. Ychwanegir i hyn wrth nodi mai bwriad y dull defnyddir i asesu ydy i gefnogi cynnydd y dysgwyr. Dwedir fod cefnogi dysgwyr i wneud cynnydd yn sylfaenol i’r Cwricwlwm i Gymru.
Dwedir Lindon (2005) fod damcaniaeth Bruner yn pwysleisio y pwysigrwydd o gefnogi datblygiad plant er mwyn iddynt ddatblygu ymhellach. Awgrymir mai rôl yr oedolyn ydy i sgaffaldio dysgu plant. Cefnogir hyn gan Llywodraeth Cymru (2020a) yn y Cwricwlwm i Gymru wrth nodi ei fod yn ddyletswydd ar athrawon ac ymarferwyr i ddarparu addysg sydd yn galluogi i’r plant i ddatblygu y pedwar diben. Ychwanegir Verenikina (2008) i hyn wrth bwysleisio y pwysigrwydd o athrawon i gyfathrebu yn effeithiol gyda eu disgyblion er mwyn annog eu datblygad a’u llwyddiant. Nodir fod damcaniaeth Vygotsky yn cefnogi hyn wrth uwcholeuo fod cyfathrebu effeithiol rhwng athrawon a disgyblion yn hollbwysig er mwyn cefnogi dysgu a datblygiad plant. Awgrymir hyn fod angen cyfathrebu yn effeithiol er mwyn gallu cynllunio gwersi yn effeithiol a fydd bellach yn eu galluogi i monitro ac asesu datblygiad bob plentyn. Cefnogir hyn gan Fautley a Savage (2013) wrth nodi fod cynllunio gwersi cryno yn elfen hollbwysig o fod yn athro neu athrawes effeithiol. Awgrymir hyn mai dyletswydd athrawon ydy cynllunio yn effeithiol er mwyn annog i blant ddysgu, datblygu a fydd bellach yn eu galluogi i ffynnu a llwyddo mewn bywyd.
Nodir West Sussex County Council (2019) y pwysigrwydd o greu amgylchedd dysgu ysgogol ar gyfer y plant a dwedir mai rôl yr oedolyn ydy i addasu yr amgylchedd os oes angen er mwyn cwrdd ag anghenion plant y dosbarth. Awgrymir y byddai hyn yn eu cefnogi i fod yn ddysgwyr annibynnol. Cefnogir hyn gan Llywodraeth Cymru (2020a) wrth nodi yn y Cwricwlwm i Gymru y pwysigrwydd o annog plant i ddatblygu eu annibyniaeth drwy y diben o unigolion iach ac hyderus drwy defnyddio a datblygu y sgiliau sydd angen arnynt er mwyn delio gyda amryw o sefyllfaoedd dyddiol yn annibynnol.
Yn ail, symudwn ymlaen i drafod sut ydy athrawon ac ymarferwyr yn cofnodi a monitro plant. O ran y fframwaith presennol sydd yn bodoli yng Nghymru, dwedir Llywodraeth Cymru (2015 b) fod y Fframwaith y Cyfnod Sylfaen yn darparu gwybodaeth ar y Meysydd Dysgu diwygiedig ar gyfer Sgiliau Iaith, Llythrennedd a Chyfathrebu ynghyd â Datblygiad Mathemategol a chafodd eu gyflwyno yn 2015. Ychwanegir i hyn wrth nodi fod dull asesu wedi cael ei cyflwyno yn y flwyddyn 2015 er mwyn asesu’r llinell Sylfaen hynny yw Proffil y Cyfnod Sylfaen. Cefnogir hyn gan Donaldson (2015) wrth bwysleisio ei fod yn hollbwysig ein bod yn ymwybodol o’r pwysigrwydd o’r cwricwlwm ynghyd â’r asesiadau sydd ynghlwm. Nodir mai y rheswm am hyn ydy gan eu bod yn galluogi i ni baratoi plant ar gyfer y dyfodol a’u hannog i fod yn dysgwyr gydol-oes. Cefnogir hyn ymhellach gan Llywodraeth Cymru (2020a) wrth nodi yn y Cwricwlwm i Gymru a fydd yn cael ei dilyn yn gyfreithlon o Medi 2022 eu nôd i ddarparu y cyngor a’r chefnogaeth sydd angen ar blant er mwyn hannog iddynt fod yn ddysgwyr gydol-oes a fydd bellach yn eu galluogi i gyrraedd eu potensial llawn. Ychwanegir i hyn wrth nodi mai cyfnod byr mae plant yn yr ysgol ac felly, mae angen i ni fanteisio wrth wneud defnydd da o’r amser hyn. 
Yn ôl Llywodraeth Cymru (2019) mae’r profion cenedlaethol sydd yn cael eu cynnal i ddysgwyr o flwyddyn 2 i 9. O ran yr oedran rwyf wedi penderfynu i ffocysu ar, mae hyn yn cynwys blwyddyn 2 gan y byddai y plant yma yn 6 i 7 blwydd. Nodir fod y profion yma yn cynnwys profion rhifedd a darllen. Ychwanegir Llywodraeth Cymru (dim dyddiad) i hyn wrth nodi eu bod yn cael eu cynnal bob blwyddyn.
Dwedir Donaldson (2015) y dylir sefydlu bwriad cyffredin o ran yr addysg darparir ledled Cymru. Serch hynny, awgrymir y BBC (2016) y byddai defnyddio canlyniadau profion y plant yma ar gyfer unrhyw fath o ddadansoddiad ystyrlon yn ddifygiol. Dwedir Jones (2018) fod profion cenedlaethol yn rhoi plant o dan bwsyau ac felly yn achosi straen. Nodir fod hyn bellach yn cael effaith negyddol ar emosiynau plant. Yn yr un modd, nodir Comisiynydd Plant Cymru (2020 b) fod rhai plant ysgol gynradd wedi dweud fod y profion maent yn eu gwblhau yn gwneud iddynt deimlo o dan straen. Awgrymir y gellir gael effaith negyddol ar eu iechyd meddwl a nodir fod y mwyafrif yn gytun fod angen fwy o sylw ar hyn yng Nghymru a gweddill y Deyrnas Unedig. Cefnogir hyn gan More Than a Score (2019) a School Improvement (2019) wrth nodi fod yna gormod o bwysau yn cael ei roi ar blant ysgol gynradd yn Lloegr. Ychwanegir i hyn wrth nodi fod y mwyafrif o arweinyddion ysgolion gynradd yn credu dylai y Llywodraeth adolygu’r system gyfredol o asesu safonedig.
Yn ôl Donaldson (2015) mae’r ffordd y mae athrawon yn cynnal asesiadau o gynnydd plant a’r ffordd y maent yn defnyddio y canlyniadau yma fel modd o fonitro ac asesu yn cael effaith mawr ar y ffordd mae plant yn dysgu a’u addysg. Ychwanegir i hyn wrth nodi fod asesu yn hollbwysig pan yn dysgu ac yn addysgu plant ac felly, nodir ei fod yn Sylfaen i’r cwricwlwm. Cefnogir hyn gan Llywodraeth Cymru (2020a) wrth iddynt yn y Cwricwlwm i Gymru y disgwyliadau sydd ar gyfer asesu plant er mwyn sicrahu eu bod yn cael eu trenu mewn modd sydd yn cefnogi datblygiad pob dysgwyr. Ychwanegir i hyn wrth uwcholeuo fod y broses yma o bontio yn hollbwysig, hynny yw y broses o drosglwyddo gwybodaeth ynghlyn â datblygiad bob plentyn o ysgol gynradd i ysgol uwchradd. Nodir fod hyn yn hollbwysig ac awgrymir fod darparu cwricwlwm i ddysgwyr 3 i 16 blwydd yn mynd i sicrhau cysondeb o ran yr hyn y mae plant yn dysgu ar draws Cymru gyfan. Er hyn, dwedir Donaldson (2015) fod y cwricwlwm yn newid yn barhaol yn dibynnu ar yr amgylchiadau y gwynebir.
Yn drydydd ac yn olaf, symudaf ymlaen i drafod yr unigolyn unigryw. Yn ôl Beaver et al (2004) a Tassoni et al (2008) mae pob plentyn yn unigryw. Cefnogir hyn gan Llywodraeth Cymru (2020 b) wrth nodi fod y cynnydd gwneir plentyn wrth ddysgu yn unigryw i bob plentyn sydd yn cefnogi yr hyn nodir yn y Cwricwlwm i Gymru. Awgrymir hyn fod lefelau datblygiadol plant yn amrywio. Ychwanegir Wellhousen a Crowther (2004) i hyn wrth nodi fod yn rhaid i athrawon gael dealltwriaeth da o ddatblygiad plant er mwyn sicrhau eu bod yn gallu adnabod cryfderau, diddordebau ac anghenion plant. Byddai hyn bellach yn sicrhau eu bod yn cynllunio ac yn addasu y wers neu’r weithgaredd i ennyn diddordeb y plant er mwyn sicrhau fod bob plentyn wedi’i ymddiddori ynddo. Byddai hyn bellach yn eu galluogi i gwblhau y dasg yn llwyddianus. Cefnogir hyn gan Comisiynydd Plant Cymru (2020a) a Llywodraeth Cymru (2015a) wrth nodi yn y CCUHP yn erthygl rhif 28 fod gan bob plentyn yr hawl i ddysgu ac i fynd i’r ysgol. Yn yr un modd, dwedir Donaldson (2015) fod gan bob plentyn yr hawl i dderbyn addysg.
Yn ôl Pound (2020) mae Malaguzzi o fewn ei damcaniaeth yn credu yn gryf fod plant yn ddysgwyr cryf a phwerus. Ychwanegir i hyn wrth nodi fod gan blant nid yn unig anghenion ond hefyd hawliau y mae yn rhaid i athrawon gyflawni ac i gwrdd. Dwedir ei fod yn bwysig fod plant yn cael cyfleodd i rannu eu teimladau a’u syniadau er mwyn cael dweud yn eu addysg. Yn yr un modd, nodir Llywodraeth Cymru (2015 b) mai un o’u nodau ydy i annog plant i gymryd rhan mewn penderfyniadau sydd yn eu cynnwys neu sydd yn cael effaith arnynt. Awgrymir Natural Nurture (2016) y gellir cynnal amser cylch gyda phlant er mwyn rhoi cyfle i blant rannu eu teimladau a’u syniadau gyda gweddill y dosbarth a cael eu llais wedi’i clywed. Nodir y byddai hyn bellach yn rhoi ymdeimlad o berthyn i bob unigolyn wrth adeiladu ar eu hunan-hyder. Er hynny, dwedir Leach a Lewis (2012) fod yna ddadl fod y ffocws yn fwy ar wella ymddygiad y disgyblion ac hyrwyddo datblygiad cymdeithasol ac emosiynol y plant yn hytrach na llais y plentyn. Hynny yw, mae’r ffocws yn fwy ar wella yr ysgol neu’r lleoliad addysgol yn hytrach na chefnogi y plant sydd yn ei fynychu sydd yn gwrthgyferbynu gyda y bwriad yma o gefnogi plant yn y Cwricwlwm i Gymru.                                                                               
Dwedir Comisiynydd Plant Cymru (2020a) a Llywodraeth Cymru (2015a) yn y CCUHP yn erthygl rhif 12 fod gan blant yr hawl i lais, i gael rhywyn i wrando arnynt ac i gael dweud mewn penderfyniadau sydd yn eu cynnwys neu yn cael effaith arnynt. Cefnogir hyn gan Cyngor Sir Gar (2019) wrth iddynt uwcholeuo y pwysigrwydd o blant gael llais eu hunain. Awgrymir hyn y dylai plant gael cyfleoedd i rannu eu diddordebau unigryw fel unigolyn er mwyn cynorthwyo athrawon i osod targedau ac asesu eu hanghenion. Byddai hyn bellach yn galluogi i athrawon ddefnyddio llais y plentyn er mwyn eu cynorthwyo i gynllunio yn effeithiol. Awgrymir y byddai hyn bellach yn galluogi iddynt drefnu gwersi yn seiliedig ar eu diddordebau, ac felly byddant yn fwy tueddol o ymddiddori yn y wers neu’r gweithgaredd hwnnw. Serch hynny, dwedir Thompson et al (2010) fod y syniad yma o’r plentyn unigryw ddim mewn gwirionedd yn bodoli ond yn hytrach yn gred damcaniaethwyr.
Yn ôl Early Education (dim dyddiad) a West Sussex County Council (2019) mae’r plentyn unigryw wedi cyfuno gyda perthnasoedd cadarnhaol ac amgylcheddau ysgogol yn galluogi i ddysgu a datblygu ymhellach. Ychwanegir i hyn wrth nodi fod bob plentyn yn dysgu ac yn datblygu mewn amryw o ffyrdd, ac felly mae’n hollbwysig fod athrawon yn sicrhau eu bod yn creu ac yn cynnal y perthnasoedd cadarnhaol ac amgylcheddau ysgogol yma er mwyn sicrhau fod bob unigolyn yn cael y cefnogaeth sydd angen arnynt er mwyn cyrraedd eu potensial llawn.
Ac felly, er fod safbwyntiau yn amrywio, mae’n amlwg fod y mwyafrif mewn gytun o ran y pwysgirwydd o fonitro ac asesu plant ifanc a’r buddion ohono. Fel nodir Donaldson (2015) mae asesu yn hollbwysig pan yn dysgu ac addysgu plant ac wrth wneud hyn, galluogir i bob plentyn cyrraedd eu potensial llawn fel unigolion.










Adran 3
Pwysigrwydd o’r tu allan
Yn ôl Llywodraeth Cymru (2009) allan o wledydd y Deyrnas Unedig, Cymru sydd ar y blaen o ran arwain y datblygiad o ddysgu tu allan a Fframwaith y Cyfnod Sylfaen. Er hynny, nid oes yna llawer o sôn amdano yn y Cwricwlwm i Gymru, ac felly, fel nodir Llywodraeth Cymru (2015c) mae’n bwysig ein bod yn gwneud y mwyaf o bob cyfle er mwyn rhoi y gorau i blant a sicrhau fod pob unigolyn yn cael y dechrau gorau mewn bywyd.
Felly, pam ydy dysgu tu allan yn bwysig? 
Dwedir Comisiynydd Plant Cymru (2020a) a Llywodraeth Cymru (2015a) yn y CCUHP yn erthygl rhif 28 fod gan bob blentyn yr hawl i ddysgu ac yn erthygl rhif 31 lle nodir fod gan blant yr hawl i chwarae, ac felly mae’n hollbwysig ein bod yn darparu cyfleodd i blant i chwarae a dysgu. Awgrymir hyn y gellir cyfuno y ddau gyda’i gilydd, hynny yw darparu cyfleodd i blant ddysgu trwy chwarae.
Yn ôl Council For Learning Outside The Classroom (2009) nodir ei fod yn hollbwysig i blant cael ystod eang o gyfleoedd i chwarae a dysgu tu allan yn yr awyr agored. Ychwanegir i hyn wrth nodir ni ddylai cael ei weld fel opsiwn ychwanegol, ond yn hytrach fel elfen hanfodol o addysg. Cefnogir hyn gan Gov.uk (2017) yn y Foundation Stage Framework yn Lloegr wrth bwysleisio y pwysigrwydd o ddefnyddio’r tu allan yn ddyddiol er mwyn galluogi i blant ddysgu a datblygu ymhellach. Cefnogir hyn ymhellach gan Pound (2020) wrth nodi fod yr amgylchedd yn hollbwysig a fod profiadau tu fewn a tu allan yn werthfawr iawn i blant gan eu bod yn galluogi iddynt symud o gwmpas ac archwilio yr hyn sydd o’u hamgylch.
Nodir Llywodraeth Cymru (2015b) nad ydy yr amgylchedd dysgu awyr agored yn cael ei ddefnyddio yn barhaol, ac felly awgrymir hyn fod angen cynllunio yn fwy ofalus er mwyn sicrhau fod yna cyfleoedd cyfartal i ddatblygu tu fewn a tu allan i’r dosbarth dysgu. Er hynny, pwysleisir Llywodraeth Cymru (2015c) y pwysigrwydd o ddefnyddio’r amgylchedd awyr agored. Nodir y dylai hyrwyddo darganfyddiad ynghyd ag annibyniaeth. Ychwanegir i hyn wrth nodi fod cynnal y gweithgareddau cyffrous, ysgogol a diogel yma tu fewn a thu allan yn hybu datblygiad plant ac yn annog iddynt ddatblygu annibyniaeth. Cefnogir hyn gan Llywodraeth Cymru (2020ch) wrth nodi y dylai plant cael ystod eang o gyfleoedd i ddysgu tu allan. Ychwanegir i hyn wrth nodi y byddai darparu y math yma o gyfleoedd i blant yn eu galluogi i ddatblygu dyniaethau.
Pa cyfleodd sydd i blant ddysgu tu allan?
Yng nghlip fideo Earth Fix Media (2016) sydd wedi’i atodi isod, gwelir grŵp o blant yn ymgymryd mewn Ysgol Goedwig. Mae’r syniad yma yn wreiddiol o Scandinavia. Nodir Forest School Association (dim dyddiad) ei fod yn dull o ddysgu fwy diweddar i’r Deyrnas Unedig i gymharu â gwledydd megis Scandanavia sydd wedi bod yn ei ddefnyddio ers y 19eg ganrif. Serch hynny, dwedir fod Cymru gyfan a rhai awdurdodau lleol yn Lloegr wedi bod yn defnyddio Ysgolion Goedwig fel rhan o’r addysg y darparir i blant ers y flwyddyn 2000.
Gwelir y clip fideo canlynol am fwy o wybodaeth; https://www.youtube.com/watch?v=1jNAImEvcAs
Cefnogir hyn gan Forest School Wales (2020) wrth nodi fod Ysgolion Goedwig yn darparu cyfleoedd i blant adeiladu ar eu hunan-hyder ac annibyniaeth. Ychwanegir i hyn wrth nodi y byddai ymarferwyr sydd wedi’i hyfforddi mewn Ysgolion Goedwig yn eu cefnogi plant pan yn treulio amser yn y lleoliadau coetir yma er mwyn cefnogi eu dysgu a’u datblygiad. Cefnogir hyn gan Llywodraeth Cymru (2020c) wrth nodi byddai y cwricwlwm newydd yn sicrhau ystod eang o gyfleoedd i blant i ddysgu tu allan. Dwedir y byddai yn galluogi i blant i ymwneud ag amrywiaeth o dirweddau, amgylcheddau a lleoedd tu allan ynghyd â darparu cyfleoedd i blant gynnal ymchwiliadau a gwaith maes yn annibynnol ac mewn grwpiau. Felly, mae’n amlwg fod cynnal Ysgol Goedwig mewn lleoliadau a sefydliadau lle y mae hyfforddiant yn fordd da o ddysgu plant ac yn cefnogi bwriad y Cwricwlwm i Gymru.
Beth yw’r buddion i’r tu allan?
Yn ôl Llywodraeth Cymru (2020ch) mae yna amryw o fuddion i ddysgu tu allan. Cefnogir hyn gan Llywodraeth Cymru (2009) wrth nodi ei fod yn gwella eu iechyd a’u ffitrwydd gan eu bod yn cael cyfleodd i ymgymryd mewn ymarfer corff wrth redeg, neidio a sgipio, hynny yw ymarfer corff na ellir ei wneud o fewn y dosbarth dysgu. Cefnogir hyn gan Lund (2018) wrth nodi mai un o’r buddion ydy ei fod yn annog plant i fod yn fwy actif sydd o ganlyniad yn golygu eu bod yn mynd i fod yn iachach yn gorfforol.
Dwedir Knight (2013) fod damcaniaeth McMillan a’i chwaer wedi uwcholeuo yr effaith negyddol fod diffyg awyr iach a’r rhyddid i symud yn cael ar ddatblygiad blant, ac felly awgrymir fod angen i blant gael cyfleoedd i chwarae a dysgu tu allan yn yr awyr agored er mwyn iddynt ddysgu, datblygu ac i gyrraedd eu potensial llawn. Yn yr un modd, uwcholeuir Cunningham (2006) a Heywood (2001) y pwynt yma. Cefnogir hyn gan Comisiynydd Plant Cymru (2020 a) a Llywodraeth Cymru (2015 a) wrth nodi o fewn y CCUHP yn erthygl rhif 3 y dylai pob sefydliad sicrhau eu bod yn gwneud yr hyn sydd orau i bob plentyn.
Nodir Lovell a Roe (2009) a Newcastle University (2018) fod y tu allan yn fuddiol i iechyd a lles plant wrth nodi ei fod bellach yn hybu iechyd meddwl da. Cefnogir hyn gan Llywodraeth Cymru (2020c) wrth nodi fod y cwricwlwm newydd y byddai yn cael ei ddilyn yn gyfreithlon o Medi 2022 yn cefnogi ac yn hybu iechyd a lles plant. Dwedir ei fod yn dyfnhau gwybodaeth a dealltwriaeth plant o hunaniaeth, cymunedau a chymdeithasau ynghyd â’u dealltwriaeth o ddinasyddiaeth, hawliau, parch a chyfartaledd. Mae hyn bellach yn awgrymu fod gweithgareddau sydd yn hybu iechyd a lles plant yn fuddiol iawn ac mae y Cwricwlwm i Gymru yn annog hyn.
Sut ydy’r tu allan yn cynorthwyo plant i ddatblygu?
Dwedir Llywodraeth Cymru (2009) fod bod tu allan yn datblygu pob agwedd o ddatblygiad plant megis cymdeithasol, corfforol, creadigol, diwyllianol a phersonol. Cefnogir hyn gan Llywodraeth Cymru (2020b) wrth nodi fod yn rhaid i’r cwricwlwm newydd yma sef y Cwricwlwm i Gymru a fydd yn cael ei ddilyn yn statudol o Medi 2022 defnyddio dull sydd yn datblygu sgiliau drawsgwricwlaidd a sgiliau cyfannol er mwyn sicrhau fod athrawon ac ymarferwyr yn gweithio tuag at sicrhau eu bod yn ffynnu, llwyddo a fydd bellach yn eu galluogi i gyrraedd y pedwar diben.

